BoE ขึ้นดอกเบี้ย 0.50% สู่ระดับ 1.75% ใหญ่สุดรอบ 27 ปี
ธนาคารกลางอังกฤษมีมติขึ้นดอกเบี้ย 0.50% สู่ระดับ 1.75% ถือเป็นการปรับขึ้นครั้งใหญ่ในรอบ 27 ปี หวังสกัดเงินเฟ้อที่สูงขึ้น
ธนาคารกลางอังกฤษมีมติขึ้นดอกเบี้ย 0.50% สู่ระดับ 1.75% ถือเป็นการปรับขึ้นครั้งใหญ่ในรอบ 27 ปี หวังสกัดเงินเฟ้อที่สูงขึ้น
4 ส.ค. 2565

ผู้สื่อข่าวรายงานว่า ธนาคารกลางอังกฤษ (BoE) มีมติ 8-1 ปรับขึ้นอัตราดอกเบี้ยนโยบาย 0.50% สู่ระดับ 1.75% ในการประชุมวันนี้ โดยเป็นการปรับขึ้นอัตราดอกเบี้ยครั้งใหญ่ที่สุดในรอบ 27 ปีของ BoE หรือนับตั้งแต่ปี 2538 ท่ามกลางความกังวลเกี่ยวกับเงินเฟ้อ
โดยการดำเนินการดังกล่าวสอดคล้องกับการคาดการณ์ของตลาด และเป็นการปรับขึ้นอัตราดอกเบี้ยติดต่อกันเป็นครั้งที่ 6 ของ BoE นับตั้งแต่เดือนธ.ค.2564 ส่งผลให้ขณะนี้อัตราดอกเบี้ยนโยบายแตะระดับสูงสุดในรอบ 14 ปี หรือนับตั้งแต่ปี 2551
ทั้งนี้ เงินเฟ้อในอังกฤษพุ่งแตะ 9.4% ในเดือนมิ.ย. ซึ่งเป็นระดับสูงสุดในรอบ 40 ปี หลังจากที่ราคาอาหารและพลังงานต่างพุ่งขึ้นจากการที่รัสเซียส่งกำลังทหารบุกโจมตียูเครนเมื่อวันที่ 24 ก.พ.